כתובה זו היא עדות בפני אלוהים, משפחותינו וחברינו על כך שבראשיתו של היום האחד בשבת ביום העשירי לחודש אדר בשנת חמשת אלפים ושבע מאות ושבעים ושמונה לבריאת העולם, אנו, החתן \_\_\_\_\_\_\_\_\_, בן \_\_\_\_\_\_\_\_\_, והכלה \_\_\_\_\_\_\_\_\_, בת \_\_\_\_\_\_\_\_\_, נכנסים בברית הנישואין המקודשת במודעות מלאה לגודלה של מחויבות זו.

בחתימתנו על מסך זה, אנו לוקחים על עצמנו בשמחה את הכבוד שביצירת משפחה. אנו מעניקים זה לזו באופן הדדי אהבה, כבוד וחמלה, ומתחייבים לקיים בינינו קשר קרוב שיכבד את שנינו, הן כישויות נפרדות והן כזוג. באמצעות החלפת טבעות אלה בינינו, אנו מבטיחים לקבל על עצמנו את המחויבות לקיים ברית נישואין זו ולשמר את ידידות האמת בינינו, שכן ברור לנו שהקשר בינינו הוא הנכס הטוב והמשובח ביותר מכל נכסינו וכל רכושנו על פני האדמה, בהווה ובעתיד. אנו מבטיחים לנצור האחד את השנייה בליבותינו, לכבד זה את זו ולהגן זה על זו על פי הלכות וחוקי היהדות. אנו מבטיחים שמיום זה ולשארית חיינו נתמוך האחד בשנייה ברגעי הצורך, נוקיר את ההבדלים בינינו, ונעניק זה לזו כוח ועוז-רוח.

אם יהיו לנו ילדים, אנו מסכימים לגדלם בהתאם למסורת היהודית ולמנהגים שליבנו יכתיב לנו. אנו מסכימים ליטול על עצמנו אחריות לדברינו ולמעשינו, ולספק את כל צרכיהם של ילדינו העתידיים.

ביום זה, בנוכחות כל האנשים היקרים לנו, אנו מצהירים על אהבתנו זה לזו הן בצעקה גדולה וגאה והן בלחישה רכה. זה דרך עיניה של זו אנו רואים את העולם באור חדש; מי ייתן ונהיה טובים יותר ביחד.

החתן \_\_\_\_\_\_\_\_\_\_\_\_\_\_\_\_\_\_\_

הכלה \_\_\_\_\_\_\_\_\_\_\_\_\_\_\_\_\_\_\_

עד \_\_\_\_\_\_\_\_\_\_\_\_\_\_\_\_\_\_\_

עד \_\_\_\_\_\_\_\_\_\_\_\_\_\_\_\_\_\_\_

עד \_\_\_\_\_\_\_\_\_\_\_\_\_\_\_\_\_\_\_

עד \_\_\_\_\_\_\_\_\_\_\_\_\_\_\_\_\_\_\_